Geographic Names Information System

**Geographic Names Information System** (**GNIS**) is ene Datenbank, de Naams un Informatschonen to de Laag vun mehr as twee Millionen geograafschen Objekten in den Verenigten Staten un den afhängigen Territorien tohoopdreegt. GNIS wurr vun de United States Geological Survey tohoop mit dat United States Board on Geographic Names (BGN) opboot, enen Standard för de Naams vun geograafsch Objekten vörrantobringen.

## Inhold vun de Datenbank
In de Datenbank sünd de Naams vun geograafsch Objekten to finnen un Verwies opbl topograafsche Kaarten, tohoop mit  Informatschonen över de geograafsche Laag un bibliograafsche Nawies. Böker un histoorsche Kaarten, de een geograafsch Objekt nawiest, staat ook in de Datenbank. Ook inoffitschelle, histoorsche oder alternative Naams sünd in de Datenbank to finnen.

Enn 2014 harr dat GNIS 2.726.567 Naams für 2.268.566 geograaische Objekten in den USA sammelt.

De GNIS Datenbank bruukt 63 breide, histoorsch ranwussen Kategorien, *feature classes* (fröher *feature types*), so as to‘n Bispeel „stream“ för fleten Water, „populated places“ (ppl) för Städer un Dörps , „lake“ för Seen usw.
Bild:GNIS_map_Coulee_vs._Bayou_(4134811651).jpg|Geograafsche Objekten mit de Naambestanddelen „Coulee“ (orange) oder „Bayou“ (blau)
Bild:GNIS_map_Branch_vs._Run_vs._Brook_(4134813569).jpg|Naambestanddelen „Branch“ (viggelet), „Run“ (gröön) oder „Brook“ (orange) bi fleten Water (feature class „stream“)
Bild:GNIS_map_Lake_vs._Pond_(4135570896).jpg|Naambestanddelen „lake“ (orange) oder „pond“ (blau) bi Seen (feature class „lake“)
Bild:GNIS_map_ville-burg_(4135571138).jpg|Naambestanddelen „-ville“ (orange) oder „-burg“ (blau) bi Städen (feature class „ppl“)


## Anner Behöörden för de Naams vun geograafsch Objekten

* Dat Bureau of the Census leggt *Census-designated places* fast, de uut mehreren in GNIS optellt Öörd bestaan köönt.
* De *U.S. Postal Service Publication 28* leggt Standards för de Adressen op Post fast. Daarbi leggt de Postal Service Bookstavenkoods mit twee Stellen fast, de den Bundsstaat betekent, un faste Kortformen för Straten, so as *Boulevard* (BLVD) un *Street* (ST) oder anner Angaven so as *Suite* (STE).

## Vörslääg för anner Naams
Vörslääg för anner oder nee’e Naams kann een bi de GNIS mit Grünnen för een nee’en Naam un een Ünnerstütterlist inschicken.

## Publikatschonen to’n Thema

* U.S. Department of the Interior, U.S. Geological Survey, National Mapping Division, *Digital Gazeteer: Users Manual,* (Reston, Virginia: U.S. Geological Survey, 1994).
* Heat Moon, William Least, *Blue Highways: A Journey Into America*, (Boston: Little Brown and Company, 1982).
* Jouris, David, *All Over The Map*, (Berkeley, California: Ten Speed Press, 1994.).
* Report: "Countries, Dependencies, Areas Of Special Sovereignty, And Their Principal Administrative Divisions," Federal Information Processing Standards, FIPS 10-4.
* Report: "Principles, Policies, and Procedures: Domestic Geographic Names," U.S. Board of Geographic Names, 1997.
* *U.S. Postal Service Publication 28*, November 2000.

## Kiek ok bi

* GEOnet Names Server, ene Datenbank för Rebedenbuten de Verenigten Staten
* Geographical Names Board of Canada, ene Datenbank för Kanada

## Weblenken

* Geographic Names Information System (engelsch)

## Footnoten